

Obstarávateľ: MH Teplárenský holding, a.s., Turbínová 3, 831 04 Bratislava

SÚŤAŽNÉ PODKLADY

**Predmet zákazky:**

**„****Horúcovodná prípojka – Bytový komplex Univerzitná“**

**06/2024**

**ČASŤ 1 - VŠEOBECNÉ INFORMÁCIE**

1. **Identifikácia obstarávateľa**

Názov a sídlo:

MH Teplárenský holding, a.s., Turbínová 3, 831 04 Bratislava – mestská časť Nové Mesto (ďalej aj len MHTH)

IČO: 36 211 541

1. **Predmet zákazky**

Predmetom zákazky bude realizácia horúcovodnej prípojky bytového komplexu Univerzitná.

Podrobné vymedzenie predmetu zákazky tvorí časť 3 - Opis predmetu zákazky.

1. **Typ zmluvy**

Výsledkom obstarávania bude uzatvorenie objednávky.

Podrobné vymedzenie zmluvných podmienok tvorí samostatnú časť 5 - Obchodné podmienky.

1. **Obhliadka miesta realizácie zákazky**

 Účastníkom sa odporúča vykonať obhliadku miesta realizácie zákazky, pre získanie všetkých informácií, potrebných na prípravu a spracovanie ponuky. Účastníci, ktorí prejavia záujem o vykonanie ohliadky miesta realizácie zákazky, dostanú informácie u zodpovednej osoby obstarávateľa – Ing. Andrej Mišutka, andrej.misutka@mhth.sk, +421 908 913 254.

1. **Vysvetľovanie a doplnenie súťažných podkladov**

 V prípade potreby objasniť súťažné podklady, poskytovanie vysvetlení a iné dorozumievanie medzi obstarávateľom a účastníkmi, sa bude uskutočňovať písomnou formou – elektronicky prostredníctvom modulu „Zapečatené ponuky“.

 Za včas doručenú požiadavku účastníka o vysvetlenie súťažných podkladov sa považuje požiadavka doručená v písomnej forme najneskôr 3 dni pred uplynutím lehoty na predkladanie ponúk.

 Ak je to nevyhnutné, obstarávateľ môže doplniť informácie uvedené v súťažných podkladoch, ktoré oznámi súčasne všetkým účastníkom najneskôr 2 dni pred lehotou na predkladanie ponúk.

1. **Obsah ponuky**

Ponuka predložená účastníkom musí obsahovať nasledovné doklady a dokumenty preukazujúce splnenie podmienok účasti a požiadaviek obstarávateľa v súťaži:

* 1. doklad o oprávnení podnikať, respektíve doklad o zapísaní v profesijnom zozname vedenom profesijnou organizáciou. V predmete podnikania musí byť zapísaný predmet podnikania oprávňujúci účastníka poskytovať požadovaný predmet zákazky,
	2. referencie o úspešne realizovaných zákazkách, predmetom ktorých boli obdobné dodávky a práce ako sú požadované v tomto obstarávaní,

Požadované referencie budú obsahovať:

* + obchodné meno a sídlo odberateľa,
	+ stručný opis predmetu zákazky,
	+ celkový finančný objem v € bez DPH
	+ rok realizácie (lehota realizácie),
	+ meno a priezvisko, telefónne číslo a email kontaktnej oprávnenej osoby odberateľa, u ktorej je možné si tieto údaje overiť,
	1. ponukovú cenu určenú podľa časti 4 týchto súťažných podkladov,
	2. vyplnenú prílohu č. 1 – Technická špecifikácia, spolu s požadovanými certifikátmi / katalógovými listami
	3. súhlas s obchodnými podmienkami uvedenými v časti 5 týchto súťažných podkladov,
	4. kontaktné informácie osôb účastníka, prostredníctvom ktorých bude obstarávateľ kontaktovať účastníka pre potreby elektronickej aukcie (v prípade jej vyhlásenia). Obstarávateľ požaduje uviesť meno a priezvisko, e-mail a telefón týchto kontaktných osôb účastníka.

**Účastník predloží požadované doklady elektronicky v systéme PROeBIZ.**

1. **Predloženie ponuky**

 Účastník môže predložiť iba jednu ponuku. Účastníkom sa nepovoľuje predložiť variantné riešenie. Ak súčasťou ponuky bude aj variantné riešenie, toto nebude brané do úvahy.

 Účastník predkladá ponuku elektronicky v module „Zapečatené ponuky“. V prípade ak účastník predloží ponuky iným spôsobom (napríklad poštovou zásielkou, osobne, e-mailom), nebude sa na jeho ponuku prihliadať.

1. **Termín predkladania ponúk**

Lehota na predkladanie ponúk do: **9.7.2024, 17:00 hod**.

1. **Doplnenie, zmena a odvolanie ponuky**

Účastník môže predloženú ponuku dodatočne doplniť, zmeniť alebo odvolať do uplynutia lehoty podľa bodu 9.

1. **Preskúmanie ponúk**

 Obstarávateľ preskúma, či všetky ponuky spĺňajú požiadavky obstarávateľa a rozhodne, či ponuka:

* obsahuje všetky náležitosti určené v bode 6 tejto časti súťažných podkladov,
* zodpovedá ďalším pokynom a náležitostiam uvedeným v týchto súťažných podkladoch a vo výzve k súťaži.

 Platnou ponukou je ponuka, ktorá vyhovuje všetkým požiadavkám a špecifikáciám podľa týchto súťažných podkladov a výzvy k súťaži a zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami. Ostatné ponuky budú zo súťaže vylúčené.

 Účastníkovi, ktorý nesplní podmienky účasti príp. požiadavky obstarávateľa, obstarávateľ zašle elektronicky prostredníctvom modulu „Zapečatené ponuky“ oznámenie o vylúčení, s uvedením dôvodov vylúčenia ponuky.

 Účastníkovi, ktorý splnil podmienky účasti a požiadavky obstarávateľa a nebol vylúčený, zašle elektronicky prostredníctvom modulu „Zapečatené ponuky“ obstarávateľ výzvu na účasť v elektronickej aukcii a pravidlá priebehu elektronickej aukcie (v prípade rozhodnutia o ďalšom pokračovaní súťaže).

1. **Vysvetľovanie ponúk**

 Obstarávateľ môže požiadať elektronicky prostredníctvom modulu „Zapečatené ponuky“ účastníkov o písomné vysvetlenie ponúk. Nesmie však vyzývať ani prijať ponuku účastníka na zmenu, ktorou by sa ponuka zvýhodnila.

 Obstarávateľ vylúči ponuku účastníka z procesu vyhodnocovania:

* ak neuzná vysvetlenie návrhu ceny alebo vysvetlenie ponuky za dostatočné alebo
* ak účastník neposkytne vysvetlenie návrhu ceny alebo vysvetlenie ponuky v lehote určenej obstarávateľom.

 Účastník bude upovedomený o vylúčení jeho ponuky s uvedením dôvodu vylúčenia elektronicky prostredníctvom modulu „Zapečatené ponuky“.

1. **Vyhodnotenie ponúk**

 Obstarávateľ hodnotí tie ponuky, ktoré neboli podľa bodu 11 a 12 zo súťaže vylúčené.

 Pri vyhodnocovaní ponúk postupuje Obstarávateľ len podľa kritéria na vyhodnotenie ponúk súťaže a spôsobom určeným v časti 2. Kritérium na vyhodnotenie ponúk.

1. **Platnosť ponuky**

Lehota viazanosti ponúk je stanovená do 31.8.2024.

1. **Práva obstarávateľa**

Obstarávateľ si vyhradzuje právo:

* v priebehu súťažnej lehoty zmeniť, spresniť, alebo doplniť podmienky zadania, a to písomne vo vzťahu k všetkým účastníkom rovnako,
* súťaž zrušiť,
* odmietnuť všetky ponuky a neuzavrieť zmluvu so žiadnym z účastníkov,
* ďalej rokovať s účastníkmi o ponukovej cene a ďalších podmienkach ponuky,
* ponuky vyhodnocovať v ďalších kolách; **aj formou e-aukcie**.

**ČASŤ 2 – KRITÉRIA NA VYHODNOTENIE PONÚK**

Komisia na vyhodnotenie ponúk porovná a vyhodnotí iba tie ponuky, ktoré sa pre účely týchto súťažných podkladov nepovažujú za neplatné.

Jediným kritériom na vyhodnotenie ponúk je najnižšia cena za dodanie predmetu obstarávania vyjadrená v eurách, s uvedením ceny bez DPH, vypočítaná podľa časti 4 - Spôsob určenia ceny. Poradie účastníkov sa určí porovnaním výšky navrhnutých ponukových cien. Úspešný bude ten účastník, ktorý požaduje za dodanie predmetu obstarávania najnižšiu cenu.

**ČASŤ 3 - OPIS PREDMETU ZÁKAZKY**

**3.1 Predmet zákazky**

Predmetom zákazky je dodávka a montáž primárnej horúcovodnej (ďalej aj len „HV“) prípojky pre bytový komplex DEA-FIN.Výstavbu a uvedenie do prevádzky HV prípojky je potrebné realizovať v súlade s realizačnou projektovou dokumentáciou (ďalej aj len „DRS“) **„Novostavba – bytový komplex v Žiline, SO 05 horúcovodná prípojka“**, spracovaná firmou ENERGIA, spol. s r.o. Banská Bystrica, v 12/2021. Trasa HV prípojky je podrobne zakreslená vo výkresovej časti DRS. Vedľa HV spiatočky bude položená chránička pre komunikačný kábel.

Parametre HV rozvodu a navrhované riešenie s podrobným popisom, je uvedené v technickej správe DRS. Originály projektových dokumentácií v tlačenej forme sú k dispozícii u obstarávateľa.

* 1. **Realizácia prác a dodávok spojených s výstavbou prípojky**

Podrobné technické riešenia je uvedené v DRS, ktoré tvorí prílohu týchto SP. V rámci realizácie je zhotoviteľ povinný dodržať podmienky investora bytového komplexu.

* + 1. **Predmet projektu stavby – „Potrubná časť“**
* horúcovodná prípojky z oceľových rúr 2 x DN 65 napojená na existujúci HV rozvod vyhotovená z predizolovaného potrubného systému,
* uzatváracie armatúry 2 x DN 65 na HV prípojke ukončenej za obvodovou stenou objektu,
* kontrola tesnosti zmršťovaných spojok v zmysle montážneho postupu výrobcu pred montážou druhého tesniaceho pásu,
* antikorózny náter oceľového potrubia s klasickou izoláciou,
* zhotovenie klasickej izolácie oceľového potrubia a rozoberateľnej izolácie armatúr.
	+ 1. **Predmet projektu stavby – „Stavebná časť“**
* vytýčenie podzemných inžinierskych sietí ich správcami,
* vytýčenie trasy teplovodnej prípojky,
* zabezpečenie staveniska v zmysle BOZP,
* výkop pre položenie HV rozvodu,
* vyvŕtanie otvorov v obvodovej stene šachty a pripojeného objektu na prestup potrubia a chráničiek HDPE,
* utesnenie prestupov potrubia a chráničiek proti tlakovej vode,
* položenie chráničky HDPE DN 40, 50 s komunikačným káblom,
* príprava pieskového lôžka pre uloženie predizolovaného potrubného systému priamo vo výkope,
* zapieskovanie zmontovaného potrubného systému,
* položenie výstražnej zelenej fólie nad zapieskovaným potrubím teplovodnej prípojky a oranžovej fólie nad chráničkou,
* spätný zásyp výkopu podľa skladby materiálu,
* antikorózny náter potrubia s klasickou izoláciou,
* zhotovenie klasickej izolácie potrubia a rozoberateľnej izolácie armatúr.
	1. **Sprievodná technická dokumentácia:**
* dokumentácia skutočného vyhotovenia diela – 3 x výtlačok a 1 x elektronická forma na USB (formát dwg\*, pdf\*),
* geodetické zameranie parnej prípojky – 3 x výtlačok a 1 x elektronická forme na USB nosiči (formát dgn\*, dwg\*),
* geometrický plán overený katastrálnym úradom pre potreby zriadenia vecného bremena – 6 x výtlačok,
* protokol o odovzdaní a prevzatí diela,
* stavebný denník – originál alebo prvá kópia (čitateľná),
* osvedčenie na montáž predizolovaného potrubného systému,
* osvedčenie o zaškolení pracovníkov na montáž izolačných spojok predizolovaného potrubia,
* osvedčenia zváračov,
* osvedčenia na montáž vyhradených technických zariadení tlakových pre zadané konštrukčné parametre potrubia,
* záznamy o tlakových skúškach tesnosti opláštenia a zapojenia vodičov jednotlivých spojok,
* vyhotovovanie fotodokumentácie o priebehu realizácie zákazky,
* protokoly z predpísaných skúšok materiálov a zariadení,
* dokumentácia o použitých materiáloch (atesty, vyhlásenie výrobcu o zhode, revízie),
* návody na obsluhu a prevádzku jednotlivých zariadení v súlade splatnou legislatívou.
* dokumentácia o použitých materiáloch, atesty, vyhlásenie výrobcu o zhode, revízie, katalógové listy
* doklady o likvidácii odpadov zo stavby.
	1. **Ostatné práce**
* likvidácia odpadov z realizácie diela,
* uvedenie do pôvodného stavu všetkých pri vykonávaní diela porušených plôch.
	1. **Požiadavky MHTH ZA oproti PD**
* v miestach všetkých montážnych spojok realizovať dvojito tesnene zmršťovane spojky,
* obstarávateľ požaduje vykonať 100 % skúšky zvarov prežiarením predizolovaného potrubia položeného vo výkope,
* tlakové skúšky zmršťovaných spojok plášťovej HDPE trubky bez namontovaného druhého tesniaceho pásu.

**3.6 Protiplnenie obstarávateľa**

* odovzdanie staveniska,
* autorský dozor spracovateľa PD,
* projektová dokumentácia,
* prestupy cez stenu zabezpečí stavba.

**ČASŤ 4 - SPÔSOB URČENIA CENY**

Uchádzač stanoví ponukovú cenu na základe vyplnenia jednotlivých položiek v predložených formulároch Výkaz – Výmer (príloha č.4 súťažných podkladov), s uvedením jednotkových cien a celkovej ceny. Ceny uvedené v súpise položiek musia kompletne zahŕňať cenu dodávok a prác v rozsahu spracovanej DRS a požiadaviek obstarávateľa podľa týchto súťažných podkladov.

Cena za obstarávanú zákazku bude stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

Celková cena bude zahŕňať všetky náklady a výdavky, ktoré môžu súvisieť s úplnou realizáciou diela vrátane dopravných nákladov, a ďalších nákladov súvisiacich s dodaním predmetu zákazky, t. j. skúšky, likvidácia odpadov, licenčné poplatky, poplatky za vybavenie certifikátov a osvedčení, resp. iných ciel a daní podľa Incoterms DDP.

**ČASŤ 5 – OBCHODNÉ PODMIENKY**

Zmluvné podmienky realizácie predmetu zákazky sú stanovené Všeobecnými zmluvnými podmienkami MH TH, podľa Prílohy č. 7 Všeobecné zmluvné podmienky pre nákup MHTH, Prílohy č. 8 Podmienky bezpečného výkonu prác a Prílohy č. 9 Zásady dodržiavania ochrany ŽP.

**PRÍLOHY**

Príloha č. 1 - Technická špecifikácia predmetu zákazky

Príloha č. 2 - DRS

Príloha č. 3 - Základný HMG

Príloha č. 4 - Výkaz výmer

Príloha č. 5 - Celková situácia stavby

Príloha č. 6 - Stavebné povolenie

Príloha č. 7 - Všeobecné zmluvné podmienky pre nákup MHTH

Príloha č. 8 - Podmienky bezpečného výkonu prác

Príloha č. 9 - Zásady dodržiavania ochrany ŽP